ΑΠΟΦΑΣΗ ΤΗΣ ΕΠΙΤΡΟΠΗΣ της 19ης Ιουνίου 1996 σχετικά με αίτηση παρέκκλισης που υπέβαλε η Γαλλία βάσει του άρθρου 8 παράγραφος 2 στοιχείο γ) της οδηγίας 70/156/ΕΟΚ του Συμβουλίου περί προσεγγίσεως των νομοθεσιών των κρατών μελών που αφορούν την έγκριση τύπου των μηχανοκινήτων οχημάτων και των ρυμουλκουμένων τους (Το κείμενο στη γαλλική γλώσσα είναι το μόνο αυθεντικό) (96/396/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 70/156/ΕΟΚ του Συμβουλίου, της 6ης Φεβρουαρίου 1970, περί προσεγγίσεως των νομοθεσιών των κρατών μελών που αφορούν την έγκριση τύπου των μηχανοκινήτων οχημάτων και των ρυμουλκουμένων τους (1), όπως τροποποιήθηκε τελευταία από την οδηγία 95/54/ΕΚ της Επιτροπής (2), και ιδίως το άρθρο 8 παράγραφος 2 στοιχείο γ), Εκτιμώντας: ότι η αίτηση που υπέβαλε η Γαλλία με ημερομηνία 8 Ιανουαρίου 1996 και παρελήφθη από την Επιτροπή στις 17 Ιανουαρίου 1996, συνοδευόταν από έκθεση η οποία περιείχε όλα τα στοιχεία που απαιτούνται βάσει του προαναφερόμενου άρθρου 8 παράγραφος 2 στοιχείο γ) 7 ότι η εν λόγω αίτηση αφορά τύπο λαμπτήρα εκκένωσης αερίων που προορίζεται να εξοπλίζει δύο τύπους προβολέων προς χρήση σε τύπο μηχανοκίνητων οχημάτων 7 ότι από τις πληροφορίες που κοινοποιήθηκαν από τη Γαλλία προκύπτει ότι η τεχνολογία και η αρχή λειτουργίας των νέων αυτών τύπων λαμπτήρων και των προβολέων εκκένωσης αερίων δεν πληρούν τις ισχύουσες απαιτήσεις της κοινοτικής νομοθεσίας 7 ότι, ωστόσο, οι περιγραφές των δοκιμών και τα αποτελέσματά τους καθώς και τα μέτρα που λήφθηκαν για την οδική ασφάλεια είναι ικανοποιητικά και εγγυώνται επίπεδο ασφάλειας ισοδύναμο προς εκείνο των λαμπτήρων και προβολέων που καλύπτονται από τις απαιτήσεις των ισχυουσών οδηγιών και, ιδίως, της οδηγίας 76/761/ΕΟΚ του Συμβουλίου, της 27ης Ιουλίου 1976, περί προσεγγίσεως των νομοθεσιών των κρατών μελών των αναφερομένων στους προβολείς των οχημάτων με κινητήρα που λειτουργούν ως φακοί πορείας ή/και φακοί διασταυρώσεως και τους ηλεκτρικούς λαμπτήρες πυρακτώσεως των προβολέων τους (3) όπως τροποποιήθηκε τελευταία από την οδηγία 89/517/ΕΟΚ της Επιτροπής (4) 7 ότι οι νέοι αυτοί τύποι λαμπτήρων και προβολέων εκκένωσης αερίων πληρούν τις απαιτήσεις των κανονισμών αριθ. 98 και 99 που ενέκρινε η ECE (Οικονομική Επιτροπή των Ηνωμένων Εθνών για την Ευρώπη) 7 ότι, κατά συνέπεια, είναι δικαιολογημένο να επιτραπεί η χορήγηση έγκρισης ΕΚ για τα τρία στοιχεία που αποτελούν το αντικείμενο της αίτησης παρέκκλισης, δηλαδή για τον τύπο λαμπτήρων εκκενώσεως αερίων, τους δύο τύπους προβολέων που εφοδιάζονται με αυτόν τον τύπο λαμπτήρων και τον τύπο μηχανοκινήτων οχημάτων, υπό την προϋπόθεση ότι αυτός ο τύπος οχημάτων θα διαθέτει αυτόματο σύστημα οριζοντίωσης των φανών, σύστημα φανοκαθαριστήρων και σύστημα που θα εξασφαλίζει τη μόνιμη λειτουργία της δέσμης διασταύρωσης 7 ότι οι σχετικές οδηγίες της Κοινότητας θα τροποποιηθούν προκειμένου να επιτραπεί η διάθεση στην αγορά λαμπτήρων εκκένωσης αερίων που αποτελούν προϊόντα αυτής της νέας τεχνολογίας προβολέων εξοπλισμένων με αυτούς τους λαμπτήρες και οχημάτων εφοδιασμένων με αυτούς τους προβολείς 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής για την προσαρμογή στην τεχνική πρόοδο η οποία έχει συσταθεί με βάση την οδηγία 70/156/ΕΟΚ, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η αίτηση παρέκκλισης που υποβλήθηκε από τη Γαλλία όσον αφορά τύπο λαμπτήρων εκκένωσης αερίων προς τοποθέτηση σε δύο τύπους προβολέων που προορίζονται να εξοπλίσουν τύπο μηχανοκίνητων οχημάτων εγκρίνεται υπό την προϋπόθεση ότι σε αυτόν τον τύπο οχημάτων θα υπάρχουν αυτόματο σύστημα οριζοντίωσης των φανών, σύστημα φανοκαθαριστήρων και σύστημα που θα εξασφαλίζει τη μόνιμη λειτουργία της δέσμης διασταύρωσης. Άρθρο 2 Η παρούσα απόφαση απευθύνεται στη Γαλλική Δημοκρατία. Βρυξέλλες, 19 Ιουνίου 1996.

[Source: multi_eurlex | Tokens: 3451]